Der findes to forskellige slags sous vide: En cirkulator, som du bruger i en valgfri beholder, og en sous vide-maskine med indbygget vandbad.
Sous vide-maskinens fordel er, at den oftest leveres med et isoleret låg, som giver en mere jævn temperatur og dermed forkorter tilberedningstiden. Sous vide-maskinen er også praktisk, hvis du skal lave mad til mange personer. En ulempe er, at maskinen kræver mere plads ved opbevaring.
En sous vide-cirkulator sættes fast i kanten af en kasserolle eller gryde. En fordel ved denne model er, at den ofte er noget billigere end en sous vide-maskine, og så fylder den meget mindre. En cirkulator bruger dog ofte noget mere energi, og du skal også holde øje med, at vandet ikke fordamper.